**2022 жылғы 21 ақпан**

**Халықпен кездесулер өткізу аясында Мәжіліс депутаты І.Буларов Жамбыл облысы Қордай ауданында болды.**

Депутат бірқатар елді мекендердің– Сортөбе, Қаракемер, Масаншы, Ауқаттытұрғындарымен кездесті. Кездесуге облыстық мәслихат, жергілікті атқарушы органдар, шекара қызметі, «ҚазГлавИнвест» мердігерлік ұйымының өкілдері,мешіт имамдары, ауыл ақсақалдары қатысты.

Кездесулерде берік достық этносаралық қатынастарды, қоғамдық келісімді сақтаудың, халықтың әл-ауқатын арттырудың, жастардың болашаққа деген сенімінің маңыздылығы туралы айтылды. Депутат «Бейбітшілік пен келісім» пилоттық жобасы туралы айтып берді. Жергілікті органдар ауылдардың әлеуметтік карталарын әзірледі, олардың негізгі мақсаты – жергілікті халықты толғандыратын проблемаларды анықтау, сондай-ақ оларды шешуге көмек көрсету.

Кездесулер барысында ауыл тұрғындары өздерін алаңдататын сұрақтарын қойды. Мәселен, Сортөбе ауылының тұрғыны Ф.Паншарова депутатқа өтініш білдірді. Оның отбасында екі мүгедек бар және ол үйге газ өткізе алады, егер оған барлығын бөліп төлеуге мүмкіндік берілсе. Тұрғын үйге газды тегін өткізеді деп шешілді, өйткені газ саласының өкілі бұл мәселені жоғары басшылықпен және ауыл әкімімен талқылады.Мешіт имамы Г. Паншаров мүгедектерге арналған оңалту орталығын салу қажеттігі мәселесін көтерді, өйткені округте 437 мүгедек бар.

Масаншы, Ауқатты және Сортөбе ауылдарының тұрғындары суармалы судың жетіспеушілігі, қолда бар су қоймаларын кеңейту мәселелерін айтты. Осы мәселе бойынша депутат Қарақоңыз су қоймасын қайта жаңғырту бойынша мүдделі мемлекеттік органдардың тиісті жұмыстар жүргізіп жатқаны туралы хабардар етті.

Масаншы ауылын толық газдандыру мәселесі де көтерілді, онда 2229 үйдің 150-і ғана «көгілдір» отын алады. Ауданда ауыл шаруашылығын дамыту жайында айтылды. Бүгінгі таңда өте маңызды болып табылатын көптеген тұрғындардың жер пайының жоқтығы туралы мәселені Х.Рамазан және басқа да өзекті мәселелер көтерді.

Кейін депутат этно-мәдени бірлестіктер өкілдерімен кездесті. Орталықтардың басшыларыіс-шараларды өткізу үшін қаржыландыру мәселесіне ықпал ету өтінішін білдірді, өйткенііс-шаралардың көпшілігі кәсіпкерлердің есебінен және солардың арқасында өткізіледі.

Қайнар ауылында елді мекеннің сумен жабдықтау және республикалық маңызы бар орталық жолды жөндеу мәселелері талқыланды.

Халықпен жүргізілген кездесулердің нәтижесінде барлық проблемалық мәселелер депутаттың жеке бақылауына алынды.